Συντεταγμένες: 45°45′54.806″N 4°58′55.672″E﻿ / ﻿45.76522389°N 4.98213111°E﻿ / 45.76522389; 4.98213111

Το **Παρκ Ολεμπίκ Λιοναί** (γαλλικά: *Parc Olympique Lyonnais*), γνωστό και ως **Στάδιο Groupama** για λόγους χορηγία, καθώς και ως **Στάδιο της Λυών** (*Grand Stade de Lyon*) και **Στάδιο των Φώτων** (*Stade des Lumières*) σε ορισμένες διοργανώσεις, είναι στάδιο ποδοσφαίρου στο Ντεσίν-Σαρπιέ, στη Μητρόπολη της Λυών στη Γαλλία. Έχει χωρητικότητα 59.186 θεατών και είναι η έδρα της Ολιμπίκ Λυών. Το στάδιο αντικατέστησε το προηγούμενο γήπεδό της ομάδας, το Στάδιο ντε Ζερλάν, τον Ιανουάριο του 2016.

Στο στάδιο διεξήχθησαν αγώνες για το Ευρωπαϊκό Πρωτάθλημα του 2016 και επιλέχθηκε επίσης για να διοργανώσει τον τελικό του Λιγκ Καπ Γαλλίας 2016-17 και τον τελικό του ΟΥΕΦΑ Γιουρόπα Λιγκ 2017–18. Επιπλέον, στο στάδιο διεξήχθησαν αγώνες για το Παγκόσμιο Κύπελλο Γυναικών του 2019. Θα είναι ένα από τα γήπεδα διεξαγωγής των αγώνων ποδοσφαίρου στους Θερινούς Ολυμπιακούς Αγώνες του 2024. Εκτός ποδοσφαίρου, το γήπεδο έχει επίσης διοργανώσει αγώνες ράγκμπι γιούνιον και χόκεϊ επί πάγου, καθώς και μουσικές συναυλίες.

Κατασκευή
---------

Την 1η Σεπτεμβρίου 2008, ο πρόεδρος της Ολιμπίκ Λυών, Ζαν-Μισέλ Ολάς, ανακοίνωσε τα σχέδια για τη δημιουργία ενός νέου σταδίου 60.000 θέσεων, που θα ονομάζεται προσωρινά *OL Land*, το οποίο θα κατασκευαστεί σε 50 εκτάρια γης στο Ντεσίν-Σαρπιέ, ένα προάστιο της Λυών. Το στάδιο θα περιλαμβάνει επίσης υπερσύγχρονες αθλητικές εγκαταστάσεις, δύο ξενοδοχεία, ένα κέντρο αναψυχής και εμπορικά και επιχειρηματικά γραφεία.

Στις 13 Οκτωβρίου 2008, το έργο είχε συμφωνηθεί από τη γαλλική κυβέρνηση, το Γενικό Συμβούλιο της Ρον, τη Μητρόπολη της Λυών, το Μετρό της Λυών και την κοινότητα των Ντεσίν-Σαρπιέ για την κατασκευή, με περίπου 180 εκατομμύρια ευρώ από το δημόσιο ταμείο και μεταξύ 60-80 εκατομμύρια ευρώ από την Αστική Κοινότητα της Λυών. Το έργο παρεμποδίστηκε από αργές διοικητικές διαδικασίες, πολιτικά συμφέροντα και διάφορες ομάδες της αντιπολίτευσης, που θεώρησαν το στάδιο ως οικονομικά, οικολογικά και κοινωνικά λάθος για τους φορολογούμενους και την κοινότητα του Ντεσίν. Μετά τον εξωραϊσμό το 2012, η κατασκευή του σταδίου ξεκίνησε το καλοκαίρι του 2013.

Ποδόσφαιρο
----------

Η Ολιμπίκ Λυών έπαιξε τον πρώτο της αγώνα στο νέο στάδιο στις 9 Ιανουαρίου 2016, κερδίζοντας με 4–1 την ΕΣ Τρουά ΑΚ για τη Λιγκ 1. Ο Αλεξάντρ Λακαζέτ σημείωσε το πρώτο γκολ στο νέο στάδιο.

Τον Νοέμβριο του 2009, η Γαλλική Ομοσπονδία Ποδοσφαίρου επέλεξε το Παρκ Ολιμπίκ Λιοναί ως ένα από τα 12 στάδια που θα χρησιμοποιηθούν στην προσφορά της χώρας για το Ευρωπαϊκό Πρωτάθλημα του 2016. Φιλοξένησε έξι αγώνες της διοργάνωσης, συμπεριλαμβανομένης της νίκης των γηπεδούχων με 2-1 επί της Δημοκρατίας της Ιρλανδίας στο Γύρο των 16 και της τελικής πρωταθλήτριας Πορτογαλίας στη νίκη με 2-0 επί της Ουαλίας στους ημιτελικούς.

Τον Σεπτέμβριο του 2016, το νέο στάδιο επιλέχθηκε ως για τον τελικό του του Λιγκ Καπ Γαλλίας 2016-17, την πρώτη φορά που ο τελικός φιλοξενήθηκε εκτός της περιοχής του Παρισιού. Η Παρί Σεν Ζερμέν κέρδισε την ΑΣ Μονακό με 4–1. Στις 9 Δεκεμβρίου 2016, η UEFA ανακοίνωσε ότι το στάδιο επιλέχθηκε για να φιλοξενήσει τον τελικό του ΟΥΕΦΑ Γιουρόπα Λιγκ 2017–18 στις 16 Μαΐου 2018.

Το Παρκ Ολιμπίκ Λιοναί ήταν ένα από τα 9 γήπεδα που φιλοξένησαν αγώνες στο Παγκόσμιο Κύπελλο Γυναικών του 2019, διοργανώνοντας τους ημιτελικούς και τον τελικό. Θα είναι επίσης στάδιο ποδοσφαίρου στους Θερινούς Ολυμπιακούς Αγώνες του 2024.

Σημαντικές διοργανώσεις
-----------------------

### Ευρωπαϊκό Πρωτάθλημα 2016

| Ημερομηνία | Ώρα | Ομάδα #1 | Αποτέλεσμα | Ομάδα #2 | Φάση | Θεατές |
| --- | --- | --- | --- | --- | --- | --- |
| 13 Ιουνίου 2016 | 21:00 |  Βέλγιο | 0–2 |  **Ιταλία** | 5ος Όμιλος | 55.408 |
| 16 Ιουνίου 2016 | 18:00 |  Ουκρανία | 0–2 |  **Βόρεια Ιρλανδία** | 3ος Όμιλος | 51.043 |
| 19 Ιουνίου 2016 | 21:00 |  Ρουμανία | 0–1 |  **Αλβανία** | 1ος Όμιλος | 49.752 |
| 22 Ιουνίου 2016 | 18:00 |  Ουγγαρία | 3–3 |  Πορτογαλία | 6ος Όμιλος | 55.514 |
| 26 Ιουνίου 2016 | 15:00 |  **Γαλλία** | 2–1 |  Ιρλανδία | Γύρος των 16 | 56.279 |
| 6 Ιουλίου 2016 | 21:00 |  **Πορτογαλία** | 2–0 |  Ουαλία | Ημιτελικοί | 55.679 |

### Παγκόσμιο Κύπελλο Γυναικών 2019

| Ημερομηνία | Ώρα | Ομάδα #1 | Αποτέλεσμα | Ομάδα #2 | Φάση | Θεατές |
| --- | --- | --- | --- | --- | --- | --- |
| 2 Ιουλίου 2019 | 21:00 |  Αγγλία | 1–2 |  ΗΠΑ | Ημιτελικοί | 53.512 |
| 3 Ιουλίου 2019 | 21:00 |  Ολλανδία | 1–0 (παράταση) |  Σουηδία | 48.452 |
| 7 Ιουλίου 2019 | 17:00 |  ΗΠΑ | 2–0 |  Ολλανδία | Τελικός | 57.900 |

Άλλες χρήσεις
-------------

Το στάδιο φιλοξένησε έναν υπαίθριο αγώνα χόκεϊ επί πάγου του Πρωταθλήματος Χόκεϊ επί πάγου Γαλλίας μεταξύ της ΛΧΛ Λε Λιόν και της Μπρουλόρ ντε Λουπ ντε Γκρενόμπλ στις 30 Δεκεμβρίου 2016. Σε εκείνο το παιχνίδι, η Γκρενόμπλ νίκησε τη Λυών με 5–2. Οι θεατές σε εκείνο το παιχνίδι ήταν 25.142, που αποδείχθηκε ότι ήταν το ρεκόρ προσέλευσης όλων των εποχών για έναν αγώνα χόκεϊ επί πάγου στη Γαλλία.

Το στάδιο φιλοξένησε τους τελικούς του Ευρωπαϊκού Κυπέλλου Πρωταθλητριών Ράγκμπι Γιούνιον και του Ευρωπαϊκού Τσάλεντζ Καπ Ράγκμπι γιούνιον το 2016. Είναι ένας από τα 9 στάδια που επιλέχθηκαν για τη φιλοξενία από τη Γαλλία του Παγκοσμίου Κυπέλλου Ράγκμπι το 2023.

Το στάδιο έχει φιλοξενήσει πολλές μουσικές συναυλίες, η πρώτη από τον Αμερικανό τραγουδιστή will.i.am, μετά τον εναρκτήριο αγώνα στις 9 Ιανουαρίου 2016. Άλλοι μουσικοί που έχουν παίξει εκεί περιλαμβάνουν τους Κριστόφ Μαέ, Ριάννα, Coldplay, Εντ Σίραν, Φιλ Κόλινς και Σελίν Ντιόν.

Παραπομπές
----------

1. ↑  «LE GRAND STADE EST RELANCÉ» (στα γαλλικά). *football365.fr*. 20 Ιουλίου 2011. Αρχειοθετήθηκε από το πρωτότυπο στις 2019-06-27.. Ανακτήθηκε στις 10 Φεβρουαρίου 2020.
2. ↑  «Ligue 1 : Lyon s'impose 4-1 face à Troyes lors de sa première au Parc OL». 9 Ιανουαρίου 2016.
3. ↑  «2016 UEFA European Championship». *UEFA*. 26 Ιουλίου 2016.. Ανακτήθηκε στις 18 Φεβρουαρίου 2020.
4. ↑  «Portugal 2-0 Wales: five talking points from the semi-final in Lyon». *The Guardian*. 6 Ιουλίου 2016.. Ανακτήθηκε στις 18 Φεβρουαρίου 2020.
5. ↑  «PSG 4-1 Monaco: PSG win fourth straight French League Cup». Sky Sports. 1 Απριλίου 2017.. Ανακτήθηκε στις 15 Σεπτεμβρίου 2017.
6. ↑  «Lyon to host 2018 UEFA Europa League final». *UEFA*. 9 Δεκεμβρίου 2016.. Ανακτήθηκε στις 17 Ιουνίου 2020.
7. ↑  «Les demi-finales et la finale seront à Lyon» (στα γαλλικά). *Le Progrès*. 19 Σεπτεμβρίου 2017.. Ανακτήθηκε στις 17 Ιουνίου 2020.
8. ↑  «Winter Game : bientôt du hockey sur glace au Parc OL !» (στα γαλλικά). *Lyonmag*. 12 Φεβρουαρίου 2016.. Ανακτήθηκε στις 19 Ιουνίου 2020.
9. ↑  «The 9 stadiums for 2023 RWC in France». Sport 24. 15 November 2017.. Ανακτήθηκε στις 7 Μαΐου 2018.
10. ↑  «will.i.am helps Stade de Lyon open in style». *UEFA*. 10 Ιανουαρίου 2016.. Ανακτήθηκε στις 19 Ιουνίου 2020.
11. ↑  «A Lyon, Coldplay a emballé le Parc OL» (στα γαλλικά). *20 Minutes*. 9 Ιουνίου 2017.. Ανακτήθηκε στις 15 Σεπτεμβρίου 2017.
12. ↑  «Rihanna dedicates song to Nice at concert in Lyon, France». *Entertainment Weekly*. 21 Ιουλίου 2017.. Ανακτήθηκε στις 15 Σεπτεμβρίου 2017.
13. ↑  «Céline Dion a fait vibrer le Parc OL» (στα γαλλικά). *Le Progrès*. 12 Ιουλίου 2017.. Ανακτήθηκε στις 15 Σεπτεμβρίου 2017.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Παρκ Ολεμπίκ Λιοναί** |

* Στάδιο Groupama